b'\n_START_ARTICLE_\nKuskatlanas\n_START_SECTION_\nIstorija\n_START_PARAGRAPH_\nX a. ind\xc4\x97nai pipiliai, kalbantys nauatli\xc5\xb3 kalba, pasiek\xc4\x97 vietos teritorij\xc4\x85, kur iki tol gyveno majai ir buvo keletas j\xc5\xb3 miest\xc5\xb3. Jie pajung\xc4\x97 majus savo vald\xc5\xbeiai ir juos asimiliavo. Pasak legendos, Kuskatlano miestas buvo \xc4\xafkurtas apie 1054 m. Iki XV a. buvo suformuota vietos paveldimoji monarchija, u\xc5\xbekariautos keletas gen\xc4\x8di\xc5\xb3, \xc4\xafskaitant pokomamius, kurie tur\xc4\x97jo valstyb\xc4\x99 Atikisajoje (Atiquizaya)._NEWLINE_Kuskatlanas vald\xc4\x97 keleto smulkesni\xc5\xb3 miest\xc5\xb3 - Izalco, Apaneca, Ahuachap\xc3\xa1n, Apastepeque, Ixtepetl, Guacotechli, Tehuacan - federacij\xc4\x85. Jos centre buvo valdovas, tituluojamas Tagat\xc3\xa9cu (nauatli\xc5\xb3 kalba: tl\xc4\x81catecuhtli) ar Tatoni._NEWLINE_Po to, kai Pedro de Alvarado 1524 m. nukariavo auk\xc5\xa1tikalni\xc5\xb3 maj\xc5\xb3 valstybes, jis pasiek\xc4\x97 pipili\xc5\xb3 \xc5\xbeemes, bet \xc4\x8dia sutiko smark\xc5\xb3 pasiprie\xc5\xa1inim\xc4\x85, vadovaujam\xc4\x85 valdovo Atlakatlio. Karas truko iki 1528 m. Iki 1540 m. visa teritorija buvo sutramdyta. Kuskatlane \xc4\xafkurtas ispan\xc5\xb3 miestas San Salvadoras.'